Адным з беларускіх мастакоў, знакамітым на ўвесь свет, з’яўляецца Марк Шагал. Яго палотны ўпрыгожваюць прэстыжныя сусветныя галерэі, знаходзяцца ў самых знакамітых прыватных калекцыях, па неймаверных сумах ідуць з малатка самых вядомых аўкцыёнаў. Дзякуючы Шагалу, пра яго вялікую любоў да Віцебска, якую мастак да самай смерці захоўваў у сваім сэрцы, пазналі ў кожным кутку зямнога шара. Віцебск адлюстраваны практычна на ўсіх палотнах мастака. Верным прыхільнікам творчасці аднаго з лепшых сусветных жывапісцаў трэба абавязкова наведаць дом-музей Марка Шагала ў Віцебску на Пакроўскай.